Junkers Ju 352

Το Junkers Ju 352 Herkules ήταν γερμανικό τρικινητήριο μεταγωγικό αεροσκάφος του Δευτέρου Παγκοσμίου Πολέμου το οποίο αναπτύχθηκε με βάση το προγενέστερο Junkers Ju 252.

Σχεδιασμός και ανάπτυξη 
Την άνοιξη του 1942 το  Υπουργείο Αεροπορίας του Ράιχ διέταξε την εταιρεία Junkers να επανασχεδιάσει το μεταγωγικό Ju 252 έτσι ώστε να απαιτούνται όσο το δυνατόν λιγότερες πρώτες ύλες στρατηγικής σημασίας για την κατασκευή του. Το αεροσκάφος που προέκυψε εξωτερικά έμοιαζε πολύ με το Ju 252, ακολουθώντας τη γενική διάταξή του, όμως στην πραγματικότητα επρόκειτο για μία εντελώς νέα σχεδίαση: pροωθούνταν από αστεροειδείς κινητήρες Bramo 323R (αντί για τους Junkers Jumo 211F του Ju 252), είχε παρόμοιες πτέρυγες που ήταν τοποθετημένες πιο πίσω στην άτρακτο και ήταν εξ ολοκλήρου κατασκευασμένο από ξύλο. Επίσης διέθετε ράμπα φορτο/εκφόρτωσης στο πίσω μέρος, που επέτρεπε την εύκολη μεταφορά ογκωδών φορτίων και οχημάτων.

Το Ju 352 ήταν πολύ ανώτερο του Junkers Ju 52, του κύριου μεταγωγικού της Luftwaffe, όμως αποδείχθηκε κατώτερο σε επιδόσεις σε σχέση με το Ju 252. Οι παραδόσεις αεροσκαφών ξεκίνησαν το καλοκαίρι του 1944, όμως η παραγωγή του τύπου διεκόπη πρόωρα εξαιτίας της επιδεινούμενης για τη Γερμανία τροπής του πολέμου, με την αεροπορία να παραλαμβάνει μόλις δέκα αεροσκάφη προπαραγωγής και 33 Ju 352A.

Χρήστες 
Τσεχοσλοβακία
Τσεχοσλοβάκικη Πολεμική Αεροπορία (μεταπολεμικά)

Γερμανία 
Luftwaffe

Δείτε επίσης

Αεροσκάφη που σχετίζονται με την ανάπτυξη του Ju 352 
 Junkers Ju 52
 Junkers Ju 252

Παραπομπές 

Μεταγωγικά αεροσκάφη
Εμβολοκινητήρια στρατιωτικά αεροσκάφη
Ju 352
Αεροσκάφη του Β' Παγκοσμίου Πολέμου